3) kirjeldatud rünnete tuvastamise kohta arvas elektroonilise hääletamise projektijuht, et kui neid sooritatakse arvutiviiruste kaudu, mis on ainus praktiline massilise ründe viis, siis CERT Eesti, Küberkaitseliit jt küberjulgeoleku eest vastutavad organisatsioonid tuvastavad viiruse leviku ja soovitavad Vabariigi Valimiskomisjonil tühistada elektroonilise hääletamise tulemused. Selline arvamus pole põhjendatud. Maailmapraktika näitab, et viirused võivad jääda avastamata kuni aastaks. Eestis puudub süsteem, mis suudaks arvutiviiruse kiiresti avastada;